Johan Svele

Johan Svele (født 14. februar 1931 i Stavanger, død 10. mai 2020 i Holmestrand) var en norsk industrileder og lokalpolitiker som representerte Høyre. Han var ordfører i Holmestrand kommune fra 1999 til 2003. 

Svele hadde sin utdannelse fra Drammen handelsgymnasium og Hermetikkfagskolen i Stavanger (1953). Hans far Alf Svele etablerte Holmestrand Sardine Co. AS i 1933 som Johan Svele etterhvert overtok ledelsen av. Bedriften ble i 1970-årene en del av Norway Foods Ltd. hvor Johan Svele var direktør fra 1982. I 1995 ble Norway Foods kjøpt opp av Orkla Foods og er ikke lenger operativ. På den mest aktive perioden var det ca. 100 ansatte i Holmestrand Sardines Co.  

Svele har vært styremedlem i Norges Eksportråd og formann i De Norske Hermetikkfabrikkers Landsforening. Han har også vært fotballspiller og formann i Holmestrand Idrettsforening.

Han er far til Alf Johan Svele som var ordfører i Holmestrand i 2007–2019.

Referanser 

Høyre-ordførere i Vestfold
Personer fra Holmestrand kommune
Ordførere i Holmestrand
Norske næringslivsledere